**Ministru kabineta noteikumu projekta**

**„Grozījumi Ministru kabineta 2001.gada 13.septembra noteikumos Nr.399 „Noteikumi par vispārējās pamatizglītības un vispārējās vidējās izglītības programmu īstenošanas izmaksu minimumu uz vienu izglītojamo (gadā)”” sākotnējās ietekmes novērtējuma ziņojums (anotācija)**

|  |
| --- |
| I. Tiesību akta projekta izstrādes nepieciešamība |
| 1. | Pamatojums | Ministru kabineta noteikumu projekts „Grozījumi Ministru kabineta 2001.gada 13.septembra noteikumos Nr.399 „Noteikumi par vispārējās pamatizglītības un vispārējās vidējās izglītības programmu īstenošanas izmaksu minimumu uz vienu izglītojamo (gadā)”” (turpmāk – projekts) sagatavots, saskaņā ar:1) *Euro* ieviešanas kārtības likuma 30.panta pirmo daļu;2) Ministru kabineta 2012.gada 27.jūnija rīkojuma Nr.282 „Par „Koncepciju par normatīvo aktu sakārtošanu saistībā ar eiro ieviešanu Latvijā”” 7.1 apakšpunktu;3) Latvijas Nacionālā *euro* ieviešanas plāna (apstiprināts ar Ministru kabineta 2013.gada 4.aprīļa rīkojumu Nr.136) 1. pielikuma J2.2.2. apakšpunktu;4) Ministru kabineta 2013.gada 29.maija rīkojuma Nr.212 „Par tiesību aktu grozījumu virzību saistībā ar *euro* ieviešanu Latvijā” 1.1. un 1.5. apakšpunktu. |
| 2. | Pašreizējā situācija un problēmas | Ministru kabineta 2001.gada 13.septembra noteikumos Nr.399 „Noteikumi par vispārējās pamatizglītības un vispārējās vidējās izglītības programmu īstenošanas izmaksu minimumu uz vienu izglītojamo (gadā)” vispārējās pamatizglītības un vispārējās vidējās izglītības programmu īstenošanas izmaksu minimums pedagogu darba samaksai un valsts sociālās apdrošināšanas obligātajām iemaksām gadā uz vienu izglītojamo norādīts latos. Ievērojot minēto un to, ka ar 2014.gada 1.janvāri Latvijā plānots ieviest *euro*, nepieciešams izdarīt grozījumus minētajos Ministru kabineta noteikumos.Vienlaikus, ņemot vērā to, ka minēto Ministru kabineta noteikumu 15.punktā norādītā pedagoga algas likme neatbilst šobrīd Ministru kabineta 2009.gada 28.jūlija noteikumu Nr.836 "Pedagogu darba samaksas noteikumi" (turpmāk - Noteikumi Nr.836) 1.pielikumā norādītajām pedagogu mēneša darba algas likmēm, un lai novērstu to, ka, nākotnē grozot Noteikumos Nr.836 ietverto tiesisko regulējumu attiecībā uz pedagogu mēneša darba algas likmēm, nepieciešams izdarīt grozījumus arī Ministru kabineta 2001.gada 13.septembra noteikumu Nr.399 „Noteikumi par vispārējās pamatizglītības un vispārējās vidējās izglītības programmu īstenošanas izmaksu minimumu uz vienu izglītojamo (gadā)” 15.punktā, nepieciešams svītrojot tajā vārdu un skaitli "(170 latu)", izdarot tehnisku grozījumu. |
| 3. | Saistītie politikas ietekmes novērtējumi un pētījumi | Projekts šo jomu neskar. |
| 4. | Tiesiskā regulējuma mērķis un būtība | Projekta mērķis ir Ministru kabineta 2001.gada 13.septembra noteikumus Nr.399 „Noteikumi par vispārējās pamatizglītības un vispārējās vidējās izglītības programmu īstenošanas izmaksu minimumu uz vienu izglītojamo (gadā)” pielāgot *euro* ieviešanai. Projekts nodrošina minētā mērķa sasniegšanu. Vienlaikus ar projektu tiek izdarīts tehnisks grozījums minēto Ministru kabineta noteikumu 15.punktā, lai novērstu pretrunu starp minētajos Ministru kabineta noteikumos ietvertu vispārīgu atsauci un Noteikumiem Nr.836.

|  |
| --- |
| Projekts sagatavots atbilstoši *Euro* ieviešanas kārtības likuma 6.panta otrajai daļai.Aprēķini (pielikums) veikti, izmantojot neatsaucami fiksētu *euro* maiņas kursu, ko saskaņā ar Līguma par Eiropas Savienības darbību 140.panta 3.punktu Eiropas Savienības Padome noteikusi latu apmaiņai pret *euro* EUR 1 = LVL 0,702804. Vispārējās pamatizglītības programmu īstenošanas izmaksu minimums pedagogu darba samaksai un valsts sociālās apdrošināšanas obligātajām iemaksām paredzēts LVL 347 = 347/0,702804 = EUR 493,736518 = EUR 493,74 Vispārējās vidējās izglītības programmu īstenošanas izmaksu minimums pedagogu darba samaksai un valsts sociālās apdrošināšanas obligātajām iemaksām paredzēts LVL 385 = 385/0,702804 = EUR 547,805647 = EUR 547,81. Aprēķinu rezultātā netiek radīta ietekme uz valsts budžetu. |

 |
| 5. | Projekta izstrādē iesaistītās institūcijas | Izglītības un zinātnes ministrija. |
| 6. | Iemesli, kādēļ netika nodrošināta sabiedrības līdzdalība | Sabiedrības līdzdalība projekta izstrādē netika nodrošināta, jo projekts nemaina pastāvošo tiesisko regulējumu pēc būtības. |
| 7. | Cita informācija | Projektam jābūt pieņemtam un publicētam oficiālajā izdevumā „Latvijas Vēstnesis” līdz *euro* ieviešanas dienai. |

Anotācijas II, III, IV, V, VI un VII sadaļa – projekts šīs jomas neskar.

##### Izglītības un zinātnes ministrs V.Dombrovskis

Vizē:

Valsts sekretāre S.Liepiņa

26.07.2013. 12:15

557

G.Grosa

67047854, gita.grosa@izm.gov.lv